d'entwicklig isch krass. das isch wahr.  ich han aber au scho im vielne  studie glese,  dass entgege de allgemeine ahnahm d'download entwicklung  nöd zu umsatzibuesse führt, sondern eher meh lüt zum cd chaufe bringt. dörf sich aber jede sini eige meinig bilde. wenn ich namal so studie finde (soviel ich na weiss, uni züri, eis vom IDC und eis vo harvard) stell ichs eu da ine.    mir verfolget mit focolio siit jahre d'downloadstrategie, und sie funktioniert iwandfrei, wemmer eusne "kunde" dörf glaube.    d'entwicklig aber weg vo ch-acts bi labels  spieglet aber nur de normali markt. weg vom "tante emma lade im dorf" hi zum migros MMMMMMM i de stadt.    aber das büdet doch au chance, wieso het de italiener  mit de spezialtäte um de ecke wunderumsätz oder dumm gseit, wieso verchauft sich das aggro zügs wie warmi weggli.    spezialisierig heisst da wohls zauberwort. und für das bruchts keis label. es giit doch immer 2 asätz für es erfolgrichs business. investitionskoste optmiere  oder meh absatz und dadrus use meh umsatz. punkt  2 isch ohni viel geld fascht unmöglich. aber au lucky punches giits immer.    punkt eis mit de investitionskoste isch doch wie gmacht  für "eus" schwiizer musiker. keis land bütet so möglichkeite. wo chammer scho mit em lehlingslohn scho en mk2 chaufe, en mpc oder es mikrophon. i wellem land chan jede zweit dihei bereits scho sound ufneh und het d'möglichkeit vonere internetsiite???    und ohni die koste apparät vo labels chammer würklich fixkoste tüüf bhalte und mit chli  kreativität  au absatz und umsatz steigere, ohni in grössewahn z'verfalle.  aber es brucht halt arbeit, arbeit, arbeit, und de erfolg chönt nöd vo hüt uf morn :-)  fröget mal de reezer, nation, de dela, oder au focolio.    aber jetzt bin glaubs abdriftet, um was isch es scho wiider gange??? sorry........    ach ja, und wenner mit somene chline, spezialisierte label erfolg hend, chönder ja die grosse chaufe und alles besser mache........ :-))) mal luege, wies isch, wenn eu de boss  mit de kennzahle im nacke hockt..    wünsch allne en schöne morge.  gnüssed d'sunne.    ge!hans  en chline $$fisch$$ im grosse teich